מכל תושבי אשקלון, הרג טיל ששיגרו מחבלים מעזה דווקא ערבי מחלחול שבהר חברון אשר עבד באזור כפועל בניין. מחמוד באשיר אבו עסבה, בן 48 מחלחול שבהר חברון, נמצא מת בדירה שנפגעה בבנין בעיר, כשלצידו אשה הפצועה אנוש.

🚨 ליומן אירועים מתעדכן לחצו כאן 🚨

האשה עדיין מוגדרת כאלמונית, אך מדיווחים שונים עולה כי ככל הנראה מדובר באשה מחבר העמים אשר אינה ישראלית. זהותה עדיין נבדקת, וכך גם הקשר בין השניים.

בדיקת הקול היהודי העלתה כי חבריו ובני משפחתו של אבו עסבה מיהרו להגדיר אותו כ"שהיד של עבודה" מאחר ו"מת מות קדושים עבור מחייתו".

מעיון בדף הפייסבוק שלו עולה כי בנו משרת באחד ממנגנוני "הרשות הפלסטינית" ושוהה ברוסיה במסגרת לימודים ואימונים שעוברים נציגים מהרשות יחד עם נציגי מנגנוני ביטחון מרחבי העולם. בדף הפייסבוק שיתף האב תמונות של בנו חמוש בכלי נשק.

הפוסט האחרון של ההרוג היה סרטון של אזעקת צבע אדום שהעלה כמה שעות לפני שמת מפגיעת הטיל.

עוד בנושא:

צוהלים על ירי הטיל בקבוצת ההתבוללות

בתוך כך, בדיקת הקול היהודי העלתה כי מלבד ברשתות הערביות ובדפי הפייסבוק של ארגוני הטרור, גם במקום נוסף ברשת הביעו צהלה על פגיעת טיל הקורנט אמש באוטובוס בעוטף עזה, אירוע בו נפצע קשה מאוד לוחם צה"ל.

באחת מקבוצות הניצול וההתבוללות בפייסבוק אותן חשפנו בתחקיר הקול היהודי ככר לקשרים בין יהודיות לערבים ואף לפעולות עברייניות רבות, העלה אחד מחברי הקבוצה את סרטון חמאס עם תיעוד פגיעת הטיל באוטובוס, כשהוא מלווה בחייכנים צוהלים.

הפוסט זכה ללייקים גם מערבים אזרחי ישראל, חלקם בקשר עם יהודיות.